CELEX: 62018CN0568
Language: et
Date: 2018-09-11 00:00:00
Title: Kohtuasi C-568/18 P: Rogesa Roheisengesellschaft Saar mbH 11. septembril 2018 esitatud apellatsioonkaebus Üldkohtu (viies koda) 11. juuli 2018. aasta otsuse peale kohtuasjas T-643/13: Rogesa Roheisengesellschaft Saar mbH versus Euroopa Komisjon

14.1.2019   
            
            
               ET
            
            
               Euroopa Liidu Teataja
            
            
               C 16/29
            
         
      Rogesa Roheisengesellschaft Saar mbH 11. septembril 2018 esitatud apellatsioonkaebus Üldkohtu (viies koda) 11. juuli 2018. aasta otsuse peale kohtuasjas T-643/13: Rogesa Roheisengesellschaft Saar mbH versus Euroopa Komisjon
      (Kohtuasi C-568/18 P)
      (2019/C 16/36)
      Kohtumenetluse keel: saksa
      
         Pooled
      
      
         Apellant: Rogesa Roheisengesellschaft Saar mbH (esindajad: advokaadid S. Altenschmidt ja D. Jacob)
      
         Teine menetlusosaline: Euroopa Komisjon
      
         Apellandi nõuded
      
      
                  —
               
               
                  tühistada Üldkohtu 11. juuli 2018. aasta otsus kohtuasjas T-643/13;
               
            
                  —
               
               
                  tühistada komisjoni 15. septembri 2013. aasta otsus GestDem 2013/1504;
               
            
                  —
               
               
                  teise võimalusena tühistada Üldkohtu otsus ja saata asi tagasi Üldkohtusse.
               
            
         Väited ja peamised argumendid
      
      Apellant esitab järgmised väited:
      
                  1.
               
               
                  Üldkohus on jätnud tähelepanuta määrusest (EÜ) nr 1367/2006 (1) tulenevad nõuded keeldumise kohta lubada keskkonnainfoga tutvuda. Üldkohus on Århusi konventsiooni nõudeid silmas pidades liiga laialt tõlgendanud keeldumise alust, mis tuleneb määruse (EÜ) nr 1049/2001 (2) artikli 4 lõike 2 esimesest taandest koostoimes määruse nr 1367/2006 artikli 6 lõikega 1. Üldkohus lähtub ekslikult sellest, et teave tööstusettevõtte CO2 tõhususe kohta on tundlik äriteave.
               
            
                  2.
               
               
                  Üldkohus on vastuolus määruse (EÜ) nr 1367/2006 artikli 6 lõikega 1 ja määruse (EÜ) nr 1049/2001 artikli 4 lõikega 2 jätnud tähelepanuta heitmeid puudutava keskkonnateabe olemasolu.
               
            
                  3.
               
               
                  Üldkohus ei ole nõuetekohaselt arvesse võtnud ka apellandi viidatud ülekaalukat avalikku huvi saada õigus tutvuda kõnealuse keskkonnateabega.
               
            
         (1)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes, ELT 2006, L 264, lk 13.
      
         (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele, EÜT 2001, L 145, lk 43; ELT eriväljaanne 01/03, lk 331.